Järvakandi valla eelarvest makstavate täiendavate sotsiaaltoetuste määramise ja maksmise kord
Vastu võetud 28.09.2011 nr 8
RT IV, 27.09.2012, 23
jõustumine 01.01.2012
|Vastuvõtmine||Avaldamine||Jõustumine|
|30.06.2014||RT IV, 11.07.2014, 2||01.08.2014|
|26.11.2014||RT IV, 09.12.2014, 15||01.01.2015|
Määrus kehtestatakse kohaliku omavalitsuse korralduse seaduse paragrahvi 22 lõike 1 punkti 5 ja sotsiaalhoolekande seaduse paragrahvi 23 punkti 1 alusel.
(1) Ühekordset toetust makstakse majanduslikult raskes olukorras peredele (üksikisikutele), kui pere toetamine on hädavajalik. Toetuse eraldamise aluseks on taotleja poolt vallavalitsusele esitatud kirjalik avaldus, sotsiaalkomisjoni või sotsiaalnõuniku ettepanek. Toetuse maksmise või maksmisest keeldumise otsustab vallavalitsus.
(2) Sünnitoetust makstakse lapse sünni puhul, kui lapse mõlemad vanemad või üksikvanem on oma elukoha registreerinud Järvakandi vallas, kusjuures üks vanematest vähemalt üks aasta enne lapse sündi. Toetust saab taotleda kolme kuu jooksul alates lapse sünni registreerimisest. Lapse sünnitoetuse suuruseks on 300 eurot iga sündinud lapse kohta. Toetust makstakse vallavanema käskkirja alusel. Toetus makstakse kahes osas järgmiselt:
1) 150 eurot pärast lapse sünni registreerimist;
2) 150 eurot lapse ühe aastaseks saamisel lapsevanema avalduse alusel ning tingimusel, et lapse ning vähemalt ühe lapsevanema elukoht Eesti rahvastikuregistris on jätkuvalt Järvakandi vald.
[RT IV, 09.12.2014, 15 - jõust. 01.01.2015]
(3) I klassi astuja toetust makstakse Järvakandis elavatele lastele, kes asuvad õppima Järvakandi Gümnaasiumi I klassi või mujal asuvasse erivajadustega lastele mõeldud õppeasutusse nõustamiskomisjoni otsuse alusel. Toetuse eraldamise aluseks on lapsevanema, eestkostja või hooldaja avaldus ning väljamaksmise aluseks vallavanema käskkiri. Toetuse suuruseks on 50 eurot.
(4) Laste toitlustamise toetust määratakse lasteaias käivatele lastele ning gümnaasiumi õpilastele, kes on pärit vähekindlustatud peredest. Konkreetse lapse toetamise laste toitlustamise toetuse maksmisel gümnaasiumis ja lasteaias otsustab volikogu alaline sotsiaalkomisjon. Toetuse eraldamise aluseks on lapsevanema, eestkostja või hooldaja avaldus, millele on lisatud tõendid perekonna sissetulekute kohta viimasel kuuel kuul või sotsiaalkomisjoni ettepanek.
(5) Eakate inimeste sünnipäevatoetust makstakse isiku 90-ndal, 95-ndal, 100-ndal ja igal sajale järgneval sünnipäeval. Toetuse suuruseks on 20 eurot, millele lisanduvad kulutused lillede ostmiseks. Eakate inimeste sünnipäevatoetust makstakse vallavanema käskkirja alusel.
(6) Matusetoetust makstakse valla elanikku matva isiku avalduse alusel vallavanema käskkirjaga peale surma registreerimist. Matusetoetuse suuruseks on 100 eurot.
[RT IV, 09.12.2014, 15 - jõust. 01.01.2015]
(7) Transpordi kasutamise toetust makstakse vähekindlustatud puuetega inimestele ja teistele abivajajatele hädavajalike sõitude korraldamisel, kui ühistranspordi kasutamine ei ole võimalik ja isikul või tema lähedastel puudub isiklik sõiduvahend. Sõidu tellib sotsiaalnõunik, kes peab arvestust toimunud sõitude kohta. Väljamaksmine toimub vallavanema käskkirja alusel, millele on lisatud arve transporditeenuse osutamise kohta.
(12) Hoolduskulude tasumise toetust eraldatakse Järvakandi Vallavalitsuse poolt hoolekandeasutusse suunatud isikute hoolduskulude tasumiseks, kui:
1) isikul puuduvad perekonnaseaduse mõistes ülalpidamiskohustusega isikud või
2) isiku omandis ei ole kinnis- ega olulise väärtusega vallasvara hooldekodusse asumise ajal, ega ole võõrandatud vara kolmandatele isikutele aasta jooksul enne hooldekodusse asumist või
3) puuduvad rahalised vahendid hoolduskulude tasumiseks.
Samuti finantseeritakse Järvakandi valla poolt osaliselt isiku hoolduskulud kui isik omaste või pärijate puudumisel on pärandanud või kinkinud oma kinnis- või olulise väärtusega vallasvara Järvakandi vallale.